**Témakörök a levelező tagozatos hallgatóknak a római jog előadásokhoz**

**2024/2025. II. félév**

**2025. február 22.**

Bevezetés: A tantárgy féléves beosztása. Tananyagok: kötelező és ajánlott irodalmak. A félév teljesítésével kapcsolatos tudnivalók.

A római öröklési jog kapcsolódása az első féléves tananyaghoz. A római öröklési jog rendszere és fejlődéstörténete, az öröklési jogban érvényesülő általános alapelvek. Az egyetemes és a különös jogutódlás. Az öröklési jogviszony és sajátosságai.

**2025. március 8.**

A törvényes öröklés és a végrendeleti öröklés egymáshoz való viszonya és szabályai. A végrendelet ellenére való öröklés szabályai: a mellőzhetetlenség és fajtái, a kötelesrész intézménye. Az örökösök jogi helyzete és a halál esetére szóló különös juttatások fajtái, szabályai.

**2025. március 22.**

Bevezetés a római kötelmi jog tanulmányozásához. Rendszertani ismérvek és általános tanok: a kötelem, a jogügylet és a szerződés egymással való kapcsolata. A római kötelmi jog felosztása Gaius alapján. A kötelmi jogban használt legfontosabb általános fogalmak. A kártérítési jog és a felelősségtan alapjai. A kötelem biztosítékai és a kötelmek módosítása, megszűnésük.

**2025. április 12.**

A szerződési jog alapvető ismérvei, fejlődéstörténete, jelentősége és elhelyezkedése a kötelmi jogon belül. A szerződési szabadság és szerződési típuskényszer együttes érvényesülése a római kötelmi jogban. Érvényesség és hatályosság. A szerződések és fajtáik a római jogban, legfontosabb sajátosságaik.

**2025. május 10.**

A szerződések (*contractus*ok) és a szerződésszerű tényállások (*quasi contractus*-ok) kapcsolata a kötelmi jogon belül. A magánbűncselekmények (*delictum*ok) fogalma és történeti fejlődésük a római jogban a XII. táblás törvénytől a *Lex Aquiliá*ig. Kötelmek delictumszerű tényállásokból. Vegyes kötelmek. A kötelmi jog rendszertani ismétlő áttekintése.

***FIGYELEM!*** *A félév során egy alkalommal,* ***az******utolsó előtti konzultáció*** *alkalmával,* ***2025. április 12-én írásbeli beszámoló lesz az óra időpontjában a félév végi aláírás******megszerzéséért a korábbi előadásokon elhangzottakból****,* ***illetve az előzetesen megbeszélt és******egyeztetett tananyagból. Az aláírás megszerzése feltétele a vizsgára való bocsátásnak!***

Budapest, 2025. február hó Dr. Andrási Dorottya

egyetemi docens, tantárgyjegyző